b'\n_START_ARTICLE_\nLeontjevo paradoksas\n_START_PARAGRAPH_\nLeontjevo paradoksas \xe2\x80\x93 1953 m. Vasilijaus Leontjevo atrastas ekonominis paradoksas, bandant patikrinti Hek\xc5\xa1ero-Olino teoremos teisingum\xc4\x85. I\xc5\xa1analizav\xc4\x99s 1947 m. JAV prekyb\xc4\x85, Leontjevas atrado, kad JAV prekybos balansas neatitiko Hek\xc5\xa1ero-Olino teoremos prielaid\xc5\xb3.\n_START_SECTION_\nTeorija\n_START_PARAGRAPH_\nV. Leontjevas i\xc5\xa1k\xc4\x97l\xc4\x97 prielaid\xc4\x85, kad kapitalui imli\xc5\xb3 preki\xc5\xb3 dalis eksporte turi augti, o darbui imli\xc5\xb3 - ma\xc5\xbe\xc4\x97ti. I\xc5\xa1 tikr\xc5\xb3j\xc5\xb3 analizuojant JAV prekybos balans\xc4\x85 buvo pasteb\xc4\x97ta, kad darbui imli\xc5\xb3 preki\xc5\xb3 eksportas nema\xc5\xbe\xc4\x97jo. Tai ir buvo paradokso esm\xc4\x97._NEWLINE_Leontjevo paradoksas ai\xc5\xa1kinamas taip: importuojam\xc5\xb3 \xc4\xaf JAV preki\xc5\xb3 darbo imlumas gana auk\xc5\xa1tas, bet darbo kaina preki\xc5\xb3 vert\xc4\x97je akivaizd\xc5\xbeiai ma\xc5\xbeesn\xc4\x97 negu eksportuojamose i\xc5\xa1 JAV prek\xc4\x97se. Darbo kaina JAV auk\xc5\xa1ta, auk\xc5\xa1tas darbo na\xc5\xa1umas. Tai akivaizd\xc5\xbeiai daro \xc4\xaftak\xc4\x85 eksportuojam\xc5\xb3 preki\xc5\xb3 kainoms. JAV darbui imli\xc5\xb3 preki\xc5\xb3 eksportas nuo 1947 m. auga patvirtindamas Leontjevo paradoks\xc4\x85. Tai priklauso nuo paslaug\xc5\xb3 sektoriaus augimo, darbo kainos ir JAV ekonomikos strukt\xc5\xabros (Pagal JAV Darbo ministerijos duomenis 2007 m. vasar\xc4\xaf gamybiniame sektoriuje dirbo 22,475 i\xc5\xa1 137,410 milijon\xc5\xb3 \xc5\xbemoni\xc5\xb3 u\xc5\xbeimt\xc5\xb3 ne \xc5\xbeem\xc4\x97s \xc5\xabkyje.), tai didina vis\xc4\x85 Amerikos ekonomikos darbo imlum\xc4\x85, nei\xc5\xa1skiriant ir eksporto.'